tomron87/hebrew-wikipedia-sentences-corpus huggingface dataset:
מהחייל נדרש החל משבועות טירונות היחידה, לגלות יכולת אלתור, איפוק, עבודת צוות, משמעת עצמית, התמודדות עם הפתעה והפגנת יוזמה.
בסוף טירונות היחידה, החייל מתחיל את מסלול הלוחם במידה והוא מסיימו הוא נחשב ללוחם מן המניין ביחידתו, וכשיר להמשיך לפעילות מבצעית בהתאם.
טירונות זאת נקראת בשם "טירונות שלב ב'" ולוקחים בה חלק בעיקר אנשים מבוגרים יחסית, רובם עולים חדשים.
חיילים אלה עוברים טירונות כלל צה"לית ברמת רובאות 02, בה הם עוברים את כל התכנים שעוברים המתגייסים הרגילים.
ההבדל העיקרי הוא ביחס המפקדים לחיילים אלו, והקפדה נמוכה בהרבה על המרחק הפיקודי.
לאחר הטירונות חיילים אלו משובצים לפי גילם ולפי מצבם המשפחתי כשהצעירים והרווקים מבצעים כשנה של שירות, והמבוגרים בעלי המשפחה משובצים ישירות במערך המילואים.
מתנדבים לצה"ל, אשר למרות קבלת הפטור משירותם הצבאי (פרופיל 21) הגיעו להחלטה שברצונם להתנדב ולשרת בצה"ל ולהעלות את הפרופיל ל-25, עוברים טירונות זו.
זוהי טירונות עיונית הנמשכת כחמישה ימים אשר במהלכה לא נעשית הכשרה מעשית בנשק.
טירונות זו כוללת בעיקרה הקניית הרגלי משמעת ולמידה של החומר התאורטי הנדרש לחייל מן המניין כגון שיעורי עזרה ראשונה, שיעור דרגות צה"ל, מבנה צה"ל ושיעור נשק בסיסי.
מחזורי טירונות מסוג זה נפתחים בתדירות של פעם בחודש וחצי בערך, ונערכו בעבר בבה"ד 7 או בבה"ד 12 ועכשיו נערכים בבה"ד 16 במחנה ידין אשר בצריפין.
הכשרת חטיבות חיל הרגליים (חטיבת גולני, הנח"ל, צנחנים, גבעתי וכפיר) היא רובאי 07. תקופת ההכשרה מכונה "מסלול".
כל לוחם עובר שמונה חודשי הכשרה - ארבעה חודשי טירונות וארבעה חודשי אימון מתקדם.
בשלב זה הלוחמים עוברים שישה שבועות של קליעה כדי להתמקצע בנשק האישי, שבוע שדאות, שבוע פרט חוליה, שבועות של כיתה ומחלקה בשטח פתוח, תרגולי לחימה בשטח בנוי ושבוע אימון מסכם הכשרה.
כחלק מההכשרה הלוחמים בונים את הכושר הגופני והחוזק האישי שלהם בעזרת אימונים כושר וקרב מגע.
בסוף שלב זה ישנם שני בחנים עיקריים: בוחן כושר, שמורכב מריצת שלושה קילומטרים ובדיקת כוח, ובוחן מסלול (בחמ"ס), שמורכב ממכשולים אתגריים שבודקים את יכולות הלחימה שלהם.
במהלך המשך הכשרתו של לוחם החי"ר באימון המתקדם לומד החייל להילחם כחלק מפלוגה ונחשף למתארים מגוונים יותר של לוחמה כגון: לוחמת שטח בנוי, שיתוף פעולה עם חילות אחרים כגון חיל השריון, חיל ההנדסה וחיל האוויר ושיפור מיומנויות מקצועית בקליעה ניווט וכושר גופני.
במהלך האימון המתקדם מתקיים "שבוע מקצועות", בו יכירו הלוחמים ויוסמכו באחת מהמחלקות השונות בפלוגות: מחלקת חוד, לוחמה תת-קרקעית, אש, ועוד.
בסיום שמונת החודשים יצאו הלוחמים למסע כומתה באורך כ-50 קילומטרים, המסתיים בטקס הענקת הכומתה וסיכת הלוחם.
לוחמי הסיירות של חיל הרגלים (סיירת חרוב, סיירת צנחנים, סיירת נח"ל, סיירת גבעתי, וסיירת גולני), עוברים מסלול הכשרה ארוך יותר שנע בין 14–16 חודשים.
לאחר סיום הטירונות והאימון המתקדם הם עוברים הכשרות לוחמה בטרור (הסיירת) ולוחמה זעירה (הפלחה"ן והפלנ"ט) וכן הכשרות הנוגעות לפעילותם הספציפית (פלחי"ק – חפ"ק מח"ט, פלס"ר – לוט"ר ולת"ק במתקן אדם, פלנ"ט – הפעלת טילי גיל בביסלמ"ח, פלחה"ן – מיקוש וחבלה בבהל"ץ).
כמו כן הם עוברים כ-15 שבועות ניווט, סיור, אימוני קרב מגע ואימוני לוחמה.
בתקופת הטירונות נדרש החייל הטרי להסתגל לחיי הצבא ולתפיסה הצבאית שבה כל פעולותיו חייבות להיעשות בתיאום עם מפקדיו ובהרשאתם.
נדרשת ממנו כניעה בפני חוקי הצבא, ומשמעת למפקדים ולשרשרת הפיקוד, ובהתאם לכך, "סירוב פקודה" נחשב לאחת העבירות החמורות ביותר בצבא.
כדי להגביר את המשמעת יוצרים בבסיסי הטירונות "מרחק פיקודי" ("דיסטנס") בין החייל לבין מפקדיו.
המגע הישיר הוא בעיקר עם המפקדים הזוטרים: המ"כים והסמלים.
בין היתר על החייל חל איסור לפנות למפקדיו בשמותיהם הפרטיים, והטירון חייב להצדיע לכל קצין שעובר בקרבתו.
תקופת הטירונות מרובה במסדרים בהם על החיילים להסתדר בשלשות, בשני טורים או לעמוד בצורת האות ח' כאשר עליהם להצמיד את רגליהם, להציב את כפות ידיהם זו על זו מאחורי הגב, ולעמוד עמידה ישרה וזקופה.
במהלך המסדר נאסר עליהם לדבר או לזוז ללא רשות המפקדים וכל דיבור או תזוזה נחשבים הפרת משמעת.
על עבירות משמעת מופעלות סנקציות שונות.
מעבר לכך, על עבירות משמעת חמורות יכול החייל להישלח למעצר בבסיס הטירונות עצמו, ואף להישפט על ידי קצין שיפוט לעונשי מחבוש בבתי הכלא הצבאיים.
חיילים רבים חווים משבר מסוים בתקופת הטירונות, הנגרם בשל הסתגלות לעולם אחר, הניתוק מהבית, שלילת חופש הפעולה, עול המשמעת הנוקשה, הלחץ, האכזבה לעיתים ממקום השיבוץ והמאמץ הפיזי.
משום כך, מהמפקדים נדרשת רגישות מיוחדת ויכולת אבחנה של אלו שמצבם הנפשי רעוע ועלולים להגיע למצבים קיצוניים - בצה"ל מתרחשים בכל שנה מקרים של התאבדויות של חיילים על רקע קשיים בשרות הצבאי, ובמיוחד בתקופת הטירונות.
באמצע שנות ה-60 הוחל בתהליך של שינוי היחס לטירונים תוך ניסיון לעבוד עם הטירונים במקום לשבור אותם כפי שהיה נהוג בעבר.
טירוזין (Tyrosine) היא אחת מ-20 חומצות האמינו הנפוצות בטבע.
מקור השם טירוזין ביוונית: טירוס פירושו "גבינה", וממנה אכן בודדה חומצת האמינו לראשונה.
הטירוזין חיונית לתהליכים שונים בגוף.
היא ידועה כבסיס להורמון תירוקסין המופרש מבלוטת התריס ואחראי על חילוף החומרים בגוף.
כמו כן, היא משמשת כמולקולת הקדם ממנה מסונתזים המוליכים העצבים המונואמינים מסוג קטכולאמין, דופמין ונוראדרנלין.
למרות חשיבותה, אין זו חומצה חיונית לאדם, משום שגוף האדם מסוגל לייצרה מחומצת אמינו פנילאלנין בעזרת האנזים פנילאלנין הידרוקסילאז.
השייר של טירוזין מורכב מקבוצת מתילן (CH2) וקבוצת פנול (המורכבת מטבעת בנזן אליה קשורה קבוצת הידרוקסיל: C6H5OH) הנמצאת בקצה.
קבוצת ההידרוקסיל היא חומצית ומסוגלת ליצור קשרי מימן עם מולקולות מים.
לעומת זאת, טבעת הבנזן הידרופובית ונוטה לדחות מולקולות מים; לפיכך להידרופוביות ולכושר המסיסות במים של טירוזין, יש ערכים אמצעיים בהשוואה לשאר חומצות האמינו.
מקורות תזונתיים שמכילים טירוזין הם המזונות עתירי החלבונים: מוצרי סויה, עוף ותרנגול הודו, דגים, בוטנים, שקדים, אבוקדו, בננות, חלב ומוצריו (בעיקר גבינה צהובה, יוגורט וגבינת קוטג'), שעועית, פול, גרעיני דלעת, גרגירי שומשום וכן תוספי תזונה שונים.
טירוזינמיה היא מחלה תורשתית בה הגוף לא מסוגל לייצר כמה אנזימים המשתתפים בפירוק טירוזין.
חומצת האמינו מצטברת וגורמת לתופעות חמורות רבות.
טירונות היא סדרת טלוויזיה ישראלית, אשר שודרה במשך שלוש עונות בין השנים 1998–2001 בערוץ 2 תחת זכיינית השידור רשת.
יוצרי הסדרה הם האחים אורי ובני ברבש.
הסדרה עוקבת אחר הדמויות השונות סביב תקופת הטירונות של חיילי חטיבת גבעתי, מפקדים, טירונים ובני משפחותיהם, שביניהן נרקמות עלילות וסיפורים שונים, בחייהם הצבאיים, האזרחיים והאישיים, חברויות, בגידות, קשיים ואהבות, תוך ניסיון להעניק תמונה כללית של החברה הישראלית בכלל והעולם הצבאי הישראלי בפרט.
בתוך כך מצליחה לגעת במגוון נושאים ערכיים וחברתיים כמו אלימות במשפחה, יחס לדת ושאלות של אמונה, אתיקה צבאית, התמודדות עם שכול וקונפליקטים בין השירות הצבאי לחיים האישיים.
לצורך יצירת הסדרה נעזרו האחים ברבש בצה"ל שסיפק ציוד והדרכה לצוות הסדרה.
סצנות האימונים הצבאיים של הסדרה צולמו בבסיס גבעתי בקציעות במשך כמה שבועות.
אקי אבני לוהק לתפקיד הראשי ללא ניסיון צבאי ולצורך כך עבר סדרת אימונים, ובין היתר הסתייע בהדרכתו של אורן זיני שפיקד באותה עת על פלוגת מסלול בגדוד שקד של חטיבת גבעתי.
לתפקידי צוות הסגל והטירונים לוהקו שחקנים שלרובם הייתה זו הופעתם הראשונה, וכמה מהם כמו גולן אזולאי, יפתח קליין וישי גולן הפכו בהמשך למוכרים בזכות הופעתם בסדרה.
זכיינית ערוץ 2 "רשת" השקיעה כ-3 מיליון שקל בהפקת 6 הפרקים הראשונים של הסדרה, ובפרסום הסדרה.
היא עלתה לאוויר ב-24 באפריל 1998, ושובצה לרצועת שידור בפריים טיים של יום שישי, בשעה 21:50. הסדרה זכתה לרייטינג גבוה וביקורות חיוביות והוחלט על הפקת עונה שנייה.
העונה השנייה עלתה ב-2 ביולי 1999 וכללה 8 פרקים (פרקים 7–14), ששודרו בימי שישי ב-22:00,והפרק הראשון בעונה זו זכה לרייטינג של כ-20%.
לראשונה באותה השנה העלתה "רשת" קטעים מהסדרה גם לאתר האינטרנט שלה, שהוקם באותה עת.
בעונה השלישית הופקו 13 פרקים (פרקים 15–27), ששודרו מאוקטובר 2000 ועד 4 בפברואר 2001.
הפרק הראשון והפרק האחרון בסדרה נקראו בשם "דיסנילנד" והוצגו בהם קטעים של חיילי הפלוגה לפני גיוסם לצה"ל ומה שקרה לאחר גיוסם לצה"ל, וכן בפרק האחרון
של הסדרה נרמז ששלושה מחיילי הפלוגה נפגעו או נהרגו בהיתקלות עם מחבלים בלבנון לאחר סיום הטירונות, אך הסדרה הסתיימה כשהוצגו תמונות של משתתפי הסדרה
במהלך השתתפותם בסדרה כך שלמעשה הסוף שלה "רוכך" לקראת סופה לסוף חיובי.
בקיץ 2001 שודרה הסדרה לראשונה בשידור חוזר, בימי ראשון בערב.
בשנת 2005 עלתה לשידור סדרת ההמשך של האחים ברבש לסדרה שנקראה "מילואים", שעסקה גם היא במערכת הצבאית ואנשיה.
את קולות הרקע בפתיח של הסדרה וכן בסיום כל פרק ביצעה הזמרת דנה ברגר.
פרקי הסדרה שודרו בשידורים חוזרים בערוץ Yes קולנוע ישראלי.
בשנת 2020, ערוץ 24 החל לשדר את כלל עונות הסדרה בשידורים חוזרים, וגם החל מה-18 באוקטובר 2023.
הסדרה זכתה במספר פרסי מסך הזהב:
הסדרה הדרמטית המקורית של השנה - 1999
סגן עידו (אקי אבני) – מפקד הפלוגה וקצין מצטיין וכריזמטי שמוערך על ידי מפקדיו ופקודיו.
מתנהל בקונפליקט בין הקריירה הצבאית לחייו הפרטיים והזוגיות שלו עם רונה שמשתקמת מתאונת דרכים במרכז שיקומי ומרותקת לכיסא גלגלים כתוצאה מהתאונה, ולבסוף הוא ורונה נפרדים והוא מתחיל לקיים רומן עם נויה המד"ר ומתנכל לממן שממונה לסמ"פ שלו.
סא"ל אורי (איתן לונדנר) – מפקד הגדוד.
סג"ם שי (שחר בר) – מפקד מחלקה שלוש.
יוסי פרקש (גולן אזולאי) – סמל המחלקה והדמות הפיקודית הקרובה ביותר אל הטירונים.
בעונה השנייה מועמד לקורס קצינים ופועל כדי למנוע את התנגדות מפקדיו לכך.
בעונה השנייה (בפרק שבע) מתוודה בפני אברמל'ה כי הוא חרדי לשעבר.
בעונה השלישית (בפרק השלישי) לאחר שהוא מודה בפני עידו על מה שהוא עשה להחזרת שני רימוני הרסס שנגנבו על ידי גוליבר המועמדות שלו לקורס הקצינים מבוטלת על ידי עידו.
בעונה השלישית (בפרק השישי) מתגלה שהוא מארח בביתו חיילים בודדים מגבעתי, ואברמל'ה מתארח אצלו בחופשת רגילה, וכן שאפשר לראות שאת ביתו הוא עיצב בסגנון צבאי ואת פעמון הדלת הוא הכין בין היתר ממצילה ותג יחידה.
סגן נויה (שרון זליקובסקי) – קצינת המד"ס, שבעונה השלישית (בפרק הראשון) מתמנית למד"ר.
מנהלת מערכת יחסית מורכבת עם עידו המ"פ שלבסוף מתפתחת לרומן ביניהם בעונה השלישית לאחר שעידו נפרד מחברתו רונה.
סג"ם ז'ניה (ויקטוריה שוורץ) – קצינת קליעה.
מנהלת רומן עם תומר (דבר שבגללו יצא לה שם של "מזרן פלוגתי" לאחר שנודע הדבר באמצע תרגיל) ונכנסת להריון לא מתוכנן ממנו, ובשל כך מתחילים מתחים ביחסיה עם תומר.
סגן אפרת (שרית לארי) (עונות 1–2) – קצינת ת"ש.
מ"כ בשרי (דורון מונפרד) (עונות 2–3).
תומר (ישי גולן) – חייל מפוזר ו"שוקיסט" המתגלה כחייל ערכי וחבר טוב.
בן יחיד למשפחה שכולה לאחר שאביו יוני נהרג במלחמת לבנון כשתומר היה בן שלוש.
מצטרף לפלוגה בעונה הראשונה (בפרק הרביעי) במקום רומנו.
בעונה השלישית הוא מנהל רומן עם ז'ניה קצינת הקליעה והכניס אותה להריון לא מתוכנן לאחר שקיים איתה יחסי מין ללא אמצעי מניעה בעת שהתארחה אצלו בבית בחופשה רגילה, ובשל כך מתחילים מתחים ביחסיו עם ז'ניה.
ככל הנראה נפצע קשה ברגליו במהלך היתקלות עם מחבלים בלבנון בפרק האחרון בסדרה.
אסף נווה (ירון מוטולה) – חייל כריזמטי ושנון, בן למשפחה מהמעמד הגבוה.
היה בזוגיות עם מיקה, ולאחר מכן הוא מנהל רומן עם הגר הצלמת הצבאית.
בפרק האחרון בסדרה הוא נעלם במהלך ההיתקלות בלבנון, ולא ידוע מה עלה בגורלו.
גידי (גדעון) גולן (יפתח קליין) – חייל החי בצל אביו השוטר האלים, אשר מכה את אמו ואותו.
במהלך הסדרה מתעמת גידי עם אביו כמה פעמים, כאשר במהלך העימות האחרון ביניהם בעונה הראשונה (בפרק השישי) נטל גידי את נשקו הצבאי וירה למוות באביו.
לאחר האירוע, וכדי לנקות את שמו נוטלת אמו של גידי את האחריות לירי ונשלחת למעצר.
בעונה השנייה גידי נאלץ להיעדר מהטירונות ולשאת בנטל הטיפול באחיו הקטנים וניהול משפטה של אמו, כאשר ברקע ממשיכה המשטרה לחקור את נסיבות מותו של אביו.
בעונה השלישית (בפרק התשיעי) הוא חוזר לטירונות.
ככל הנראה נהרג לאחר שכדור פגע בראשו בהיתקלות עם מחבלים בלבנון בפרק האחרון בסדרה.
דמותו מבוססת בהשראת סיפורו של שוקי בסו שבהיותו חייל רצח את אביו שהתעלל באמו ב-7 באוקטובר 1993.
אבנר אלקיים (אריה שריקי) – חייל כריזמטי ופיקודי.
בן למשפחה חקלאית שמתמודדת עם קשיים כלכליים.
בעונה הראשונה (בפרק השלישי), מתגייסת כל הפלוגה לבניית החממות של משפחתו כדי שאבנר יוכל לחזור לאימונים.
ממו טבבה (טבבה אזנה) – חייל ממוצא אתיופי.
יתום מאב ואמו נשארה עם שאר אחיו באתיופיה, והוא מתגורר בארץ עם אחותו הגדולה תדלה.
בוריס מוסקוביץ' (מיכאל קייט) (בשם מיכאל קייטמזוב) – עולה חדש מרוסיה שמתמודד עם קשיי הקליטה והבנת השפה והתרבות.
בעונה השלישית (בפרק השמיני) הוא עובר ברית מילה בניתוח לאחר שמשך תקופה נמנע מלהתקלח לצד שאר החיילים כי התבייש שהוא לא נימול, וזאת כפי שהוא סיפר על כך לשי בעונה השנייה (בפרק השלישי) בגלל מקרה שהיה בבית ספרו שבו תלמידי כיתתו לעגו לו בשיעור בריכה בשל כך.
לאחר שהוא עובר את ברית המילה שמו מועברת לליאון.
אלכסיי (אלכס) שטרן (אלכס טשרניחובסקי) – חייל בודד מרוסיה אשר מתארח אצל משפחתו של אבנר במהלך חופשה רגילה, ובאותו זמן מקיים רומן עם אסתי אחותו של אבנר.
אברמל'ה (אברהם) מלמד (דורי טפר) – חייל ממשפחה חרדית שניתקה איתו קשר על רקע גיוסו לצבא, מלבד אחיו ישראל ששמר עמו על קשר.
מהפרק התשיעי בעונה השלישית הוא עורק מהטירונות ומאז נעלם.
גוליבר (גולי) (אלי פלח) – חייל בעל עודף משקל שמתמודד עם הקושי הפיזי הכרוך באימונים, לצד הקושי החברתי.
מהעונה השנייה הוא מקבל תוכנית אימונים אישית אצל פרקש הסמל.
בן למשפחה עם קשיים כלכליים, שמסתבך בסחיטה על ידי אנשי העולם התחתון ומבריח שני רימוני רסס מהצבא בעונה השנייה (בפרק השני), ולאחר שגוליבר מתוודה על כך בפני פרקש, הוא יוצא להחזיר את הרימונים ביחד עם פרקש, פלח, מוני, בוריס ואבנר (עונה שנייה, פרק 8).
שגב רוזן (רועי שגב) – חייל בודד שאמו עזבה את הארץ בהיותו בן חמש ואביו יושב בכלא.
במהלך הסדרה לאחר שיצא עם חיילי הפלוגה לחופשה רגילה התארח אצל משפחתו של אסף, ואף התקרב לאמו אורנה.
נהרג בעונה השלישית (בפרק העשירי) בהיתקלות עם מחבלים במארב בהר חברון.
בעונה השלישית (בפרק 12) נערכת הלווייתו.
רומנו (עידן אלתרמן) (עונה 1, פרק 2) – חייל שלא מוכן להיות בפלוגה וטוען שהייתה טעות בשיבוצו, ולאחר שלא נענו דרישותיו לטפל בענייניו בשל כך הוא מנסה להתאבד בקפיצה ממגדל המים וניצל על ידי עידו.
פלח (אוהד מילר) – חייל כריזמטי ובעל מוסר ירוד, אשר נוהג ללעוג על בוריס בשל שונותו, וכן מתעמר בפלסטינים במחסום בהר חברון.
מוני בן גיגי (מוני בן גיגי).
דמויות נוספות ובני משפחות החיילים
רונה (נעמי פרומוביץ') (עונות 2–3) – חברתו של עידו המ"פ שמשתקמת במרכז שיקומי בבית החולים תל השומר מתאונת דרכים שעברה ובה נהרג אחיה הקטן יותם, ומרותקת לכיסא גלגלים בעקבות התאונה.
בעונה השלישית (בפרק השישי) היא מגלה שעידו בוגד בה עם נויה, ובשל כך היא נפרדת ממנו (עונה 3, פרק 7).
תדלה טבבה (תמי אקלה) – אחותו הגדולה של ממו שמתגוררת עמו בארץ בעוד אמם נשארה עם שאר אחיהם באתיופיה.
עדה לעימות אלים של גידי עם אביו בבסיס בעת ביקור הורים בעונה הראשונה (בפרק הרביעי), ובהמשך מנהלת עם גידי רומן.
גרה בקרוואן במרכז קליטה שעתיד להתפנות.
בעונה השנייה (בפרק חמש) גידי אנס אותה.
בעונה השלישית (בפרק הראשון) היא מפונה ממרכז הקליטה ועוברת למרכז קליטה במקום אחר ונפרדת מגידי ומנתקת את הקשר עמו לאחר מקרה האונס.
בפרק האחרון של הסדרה היא מעידה במשפט המכריע של אמו של גידי על מה שעשה אביו של גידי לגידי בביקור הורים בבסיס ובעקבות כך אמו של גידי משתחררת ממעצר.
איתן נווה (שמיל בן ארי) – אביו של אסף ועורך דין שלוקח על עצמו לייצג את אמו של גידי במשפט הרצח.
אורנה נווה (אביבה גר) – אמו של אסף, אמנית ופעילה בארגון "ארבע אמהות".
התקרבה לשגב שהתארח אצלם בבית בחופשה רגילה.
לאחר מותו של שגב היא מקבלת מתומר בהלוויה של שגב מכתב ששגב כתב לה לפני מותו במארב בהר חברון.
יאשה מוסקוביץ' (ולדימיר חלמסקי) – אביו של בוריס.
סוניה מוסקוביץ' (גלינה סבידנסקי) – אמו של בוריס.
אלי גולן (שלמה תרשיש) (עונה 1, פרקים 1, 4, 6) – אביו השוטר של גידי אשר נהג באלימות קשה נגד אמו של גידי וכנגד גידי.
במהלך עימות שפרץ בין גידי לאביו, נורה האב למוות על ידי גידי.
בעונה השנייה (בפרק חמש) נערכת הלווייתו.
ריקי גולן (לבנה פינקלשטיין) – אמו של גידי שנכנסת למעצר בעונה השנייה לאחר שהיא לוקחת על עצמה אחריות לרצח בעלה אלי שביצע אותו גידי.
בפרק האחרון של הסדרה לאחר עדותה של תדלה במשפט המכריע שלה היא משתחררת מהמעצר.
אהוד גולן (אסף קורמן) (תחת השם אסף כרמון) (עונות 1–2) – אחיו האמצעי של גידי.
נועם גולן (מיכל קורמן) (תחת השם מיכל כרמון) (עונות 1–2) – אחותו הקטנה של גידי.
אלישע אלקיים (חיים חובה) – אביו של אבנר.
חקלאי בעל משק שנקלע לקשיים כלכליים.
רבקה אלקיים (ריטה שוקרון) – אמו של אבנר.
אסתי אלקיים (אביטל אברג'יל) (בשם טלי אברג'יל)– אחותו הקטנה של אבנר.
נערה מתבגרת ומרדנית שמנהלת רומן עם אלכסיי בזמן שהוא מתארח אצלם בחופשה רגילה.
היא גונבת כסף מאביה (עונה 3, פרק 6) ובכך מסבכת את אלכסיי שכל המשפחה ובפרט אבנר חושבת שהוא גנב את הכסף, ולבסוף לאחר שאלכסיי גילה שהיא גנבה את הכסף לצורך שימוש בסמים הוא נפרד ממנה ומנתק איתה את הקשר (עונה 3, פרק 10).
ענת (ליאת גורן) – אמו האלמנה של תומר.
בתחילת הסדרה היא מסרבת לחתום לתומר על המסמכים לשיבוצו בקרבי בגלל מות בעלה ואביו של תומר במלחמת לבנון, אך לבסוף היא נכנעת לדרישותיו וחותמת לו עליהם.
מיקה בלוך (אבישג רבינר) – חברתו לשעבר של אסף, שבעונה השלישית (בפרק חמש) אסף מגלה במהלך חופשה רגילה שהיא התחתנה עם גבר אחר ללא ידיעתו.
הגר (סיון ששון) (עונה 3) – צלמת צבאית בעיתון במחנה מדובר צה"ל שמצטרפת לפלוגה בעונה השלישית (בפרק השני), ומתלווה אל הפלוגה לצורך הכנת כתבה שבמהלכה נחשפה להתנהגות מתעמרת ואלימה שהפעילו חיילים מהפלוגה כנגד פלסטינים במחסום בהר חברון (עונה 3, פרק 11) ומתלוננת על כך לעידו (עונה 3, פרק 12).
מנהלת רומן עם אסף לאחר פרידתו מחברתו מיקה.
אלימלך (מלך) (שרון רג'יניאנו) (עונה 1, פרק 6, עונה 2, פרקים 3, 8) – עבריין שסוחט את גוליבר בתמורה לרימונים שגנב מהצבא.
סוהא (ראידה אדון) (עונה 2, פרקים 6, 8) – בחורה בדואית שבורחת מאביה שמתעלל בה ומגיעה לבסיס וניצלת על ידי חיילי הפלוגה, ובהמשך אברמל'ה עוזר לה להימלט מאביה בכך שהוא שולח אותה לסמינר של רב בירושלים.
מרים (גילה אלמגור) (עונה 1, פרקים 2 ו-4) – סבתו האלמנה של תומר מצד אביו יוני שנהרג במלחמת לבנון.
עדי אשכנזי (עונה 1, פרק 3) – פקידה פלוגתית.
חנה (גאולה נוני) (עונה 1, פרק 6) – אמו של גוליבר.
אברהם סלקטר (עונה 1, פרק 6) – אביו של גוליבר.
אמנון וולף (עונה 2, פרק 4) – מדריך קרב מגע.
ד"ר שץ (עפרה ויינגרטן) (עונה 2, פרקים 4, 7) – רופאה במרכז השיקומי בו רונה משתקמת לאחר תאונת הדרכים שעברה.
זאב שמשוני (עונה 2, פרק 4) - חוקר תאונות.
חגית דסברג (עונה 2, פרק 5) - עובדת סוציאלית.
ישראל (גיא קורניצקי) (עונה 1, פרק 4, עונה 3, פרק 6) - אחיו של אברמל'ה ששומר עמו על קשר לאחר נידויו מהמשפחה בשל גיוסו לצבא.
אוהד שחר (עונה 1, פרק 1) – הרב שאחראי על סידורי ברית המילה לבוריס.
רם (יורם חטב) (עונה 3, פרקים 8, 9) – המוהל שמקיים לבוריס את ברית המילה.
שחר חסון (עונה 3, פרקים 10, 11) – אחד מארבעת המחבלים בהר חברון שניצל על ידי עידו לאחר שהוא נופל לבור לאחר קרב יריות.
טִירגַארְטן היא שכונה בברלין בירת גרמניה, חלק מרובע מיטה, הגובלת בוודינג בצפון, שכונת מיטה במזרח, קרויצברג בדרום-מזרח, שנברג בדרום ושרלוטנבורג במערב.
כתוצאה מרפורמת הרבעים של ברלין, אוחד רובע טירגארטן רשמית בשנת 2001 עם ודינג ומיטה לישות מנהלתית אחת.
הרובע המאוחד נקרא גם הוא מיטה, אך האיחוד הוא רשמי בלבד, ובפועל ההבדל בין מיטה העשירה והגרמנית, לוודינג וטירגארטן העניות בהן שוכנים זרים רבים, נשאר כשהיה.
השם טירגארטן נובע מהפארק הגדול טירגארטן שבשטחה של השכונה (שיש מכנים אותו "הסנטרל פארק" של ברלין).
משמעות השם בגרמנית הוא "גן חיות", אך בפארק אין ולא היה מעולם גן חיות אלא אזור ציד.
בתוך הפארק אגמים ושבילים רבים, יערות קטנים, אזורי דשא ופרחים והוא גובל בשער ברנדנבורג במזרחו.
במרכז הפארק נמצאת כיכר הכוכב הגדול (Großer Stern), כיכר ובאמצעה עמוד הניצחון, עמוד בגובה 67 מטרים, שבראשו אלת הניצחון במיתולוגיה הרומית, ויקטוריה והוא נבנה לזכר ניצחון גרמניה ב-1864 במלחמתה עם דנמרק.
בפארק נמצא גם בית תרבויות העולם ומשכנה של התזמורת הסימפונית של ברלין וברחוב המקשר בין שער ברנדנבורג וכיכר הכוכב הגדול, רחוב ה-17 ביוני עוברות תהלוכות ופסטיבלים רבים, הידוע בהם הוא מצעד האהבה השנתי (Love Parade).
קרוב לפארק נמצאות גם המשרדים החדשים של קנצלר גרמניה, שגרירויות רבות, ביניהן השגרירות המאוחדת של מדינות סקנדינביה המורכבת מבניין אחד כלפי חוץ כאשר בפנים ישנם בניינים נפרדים לכל מדינה וכן הגלריה הלאומית החדשה ובגבולה גם הרייכסטאג, בניין הפרלמנט הגרמני.
גם אזור כיכר פוטסדאם, בנייני המשרדים (ביניהם המרכז האירופי של דיימלר-קרייזלר וסוני) ומרכזי הקניות שבו נמצאים בתחומי השכונה.
מדרום לפארק, ברחוב קורפירסטן (Kurfürstenstraße), מתנהלת סצנת ההרואין והזנות של ברלין, שעליה נכתב הספר וצולם הסרט "אני, כריסטיאנה אף".
מצפון, בחלק הגובל עם ודינג, נמצאים רבעים מוזנחים וחסרי ייחוד המאוכלסים בצפיפות במהגרים רבים ומהווה אזור עני במרכזה הגאוגרפי של העיר.
האזור בו שוכן כיום רובע הנזה (Hansaviertel) נחרב כליל במלחמת העולם השנייה וב-1957 הזמינה עיריית ברלין ארכיטקטים בעלי שם לתכנן את הרובע וכל אחד מהם תכנן בניין אחד.
התוצאה הייתה רובע יוקרתי של בתי קומות בסגנונות שונים, אך עם השנים לא נוצרה סימביוזה בין חלקי הרובע והוא ירד מגדולתו והוזנח.
טירול היא אחת ממדינות אוסטריה, השוכנת במערבה.
שכנותיה הן: במערב פורארלברג, במזרח קרינתיה ומדינת זלצבורג, בצפון בוואריה שבגרמניה ובדרום איטליה.
מדינת טירול מתחלקת לשני חלקים: צפון טירול ומזרח טירול.
שני החלקים מופרדים על ידי מדינת זלצבורג, והמרחק ביניהם הוא כ-10–20 ק"מ.
יחד עם מחוז טרנטינו-אלטו אדיג'ה האיטלקי, היא מיוצגת באיחוד האירופי בשם האזור האירופאי טירול-דרום טירול-טרנטינו .
טירול הוא חבל הררי, המהווה חלק משרשרת הרי האלפים.
ההר הגבוה ביותר הנמצא במזרח טירול הוא גרוסגלוקנר שברכס הרי הוהה טאורן, המתנשא לגובה של 3,798 מ' ומהווה את הנקודה הגבוהה ביותר באוסטריה.
ההר הגבוה ביותר בצפון טירול הוא הווילדשפיצה 3,768 מ' (wildspitze).
בירת טירול היא אינסברוק, שהיא גם העיר הגדולה ביותר בה והחמישית בגודלה באוסטריה.
העיר ידועה באוניברסיטה שלה, במיוחד בזכות טכניקות הרפואה המתקדמות שלה.
ערים גדולות נוספות במדינה הן קופשטיין, שוואץ, רויטֶה, ליינץ ולאנדֶק.
טירול נודעת בעיקר בשל אתרי הסקי הרבים שלה המושכים מדי שנה תיירים רבים.
בין מוקדי התיירות היותר פופולריים ניתן למנות את האתרים בקיצביהל, בסן אנטון ובסרפהאוס.
בעבר הייתה מדינת טירול רוזנות באימפריה הרומית הקדושה, בזמן המלחמות הנפוליאוניות נכבשה בידי בוואריה ופרצה ההתקוממות בטירול שהונהגה בידי הפונדקאי אנדריאס הופר, אולם ההתקוממות נכשלה והופר הוצא להורג.
לאחר מכן עברה לאימפריה האוסטרית ולבסוף דוכסות באימפריה האוסטרו-הונגרית.
עד למלחמת העולם הראשונה כללה טירול בתוכה את דרום טירול, שכיום מהווה את אחד ממחוזות איטליה.
לאחר שדרום טירול עבר לשלטון איטליה, נותרה טירול מבותרת לשני חלקים: מזרח טירול וצפון טירול, הנחשבים כמדינה פדרלית אחת.
לאחר תום מלחמת העולם השנייה הוכללה צפון טירול באזור הכיבוש האמריקאי ומזרח טירול באזור הכיבוש הבריטי.
טירול מחולקת ל-9 מחוזות () כולל עיר סטטוטורית אינסברוק:
טירונות (במקור Biloxi Blues - בלוז לבילוקסי) הוא מחזה אוטוביוגרפי בחלקו שנכתב על ידי המחזאי האמריקאי ניל סיימון והוסרט לקולנוע בשנת 1988. המחזה (והסרט) הוא השני מתוך "טרילוגיית יוג'ין" (המחזה והסרט הראשון הוא "יומן חוף ברייטון" והמחזה והסרט השלישי הוא "בדרך לברודוויי").
עלילת המחזה עוקבת אחר יוג'ין מוריס ג'רום בן ה-20, שמתגייס לצבא ארצות הברית ונשלח מברוקלין בה גדל למחנה אימונים בבילוקסי שבמדינת מיסיסיפי במהלך השנה האחרונה של מלחמת העולם השנייה.
ג'רום מתמודד עם עזיבת הבית, פוגש במחלקתו חיילים מסביבות סוציואקונומיות ותרבותיות שונות, מתאהב, ומאבד את בתוליו.
הסרט עוקב אחר התמודדותו עם הסביבה החדש ועם מפקד קשוח.
המחזה הוצג לראשונה בברודוויי ב-28 במרץ 1985. במחזה כיכבו מתיו ברודריק בתפקיד ג'רום, וויליאם סיידר במתפקד סמל מרווין ג'.
פנלופה אן מילר גילמה את דמותה של דייזי האניגן בה מתאהב ג'רום.
המחזה הציג במשך 524 הופעות (עד ה-28 ביוני 1986) וזכה בפרס טוני עבור המחזה הטוב ביותר בשנת 1986. ג'ין סאקס זכה בפרס טוני עבור בימוי המחזה ובארי מילר זכה בפרס טוני עבור שחקן המשנה הטוב ביותר.
הסרט, שיצא לאקרנים בשנת 1988 בוים על ידי מייק ניקולס.
בסרט כיכבו ברודריק, מולהלם ופנלופה אן מילר אשר השתתפו בהצגה.
כריסטופר ווקן גילם את תפקידו של סמל טומי, וקורי פארקר גילם את תפקידו של אפשטיין, חברו של ג'רום.
בעוד שעלילת המחזה מתרחשת בשנת 1943, עלילת הסרט מתרחשת בקיץ 1945, בשלהי המלחמה.
מתיו ברודריק - יוג'ין מוריס ג'רום (Eugene Morris Jerome)
כריסטופר ווקן - סמל טומי (Sgt.
מאט מלהורן - ג'וזף וייקווסקי (Joseph Wykowski)
קורי פארקר - ארנולד ב.
קייסי סימאזקו - דון קרני (Don Carney)
מייקל דולן - ג'יימס ג'יי.
פנלופה אן מילר - דייזי (Daisy)
טירונות היא פרק הזמן הראשון בשירותו של חייל בצבא.
במהלך פרק זמן זה, שאורכו יכול לנוע מכמה שבועות לכמה חודשים, נקלט החייל בצבא, רוכש מיומנויות צבאיות ראשוניות, אך בעיקר מסגל לעצמו אורח חיים והתנהגות התואמים את הגוף הצבאי, ושונים מאוד מאורח חייו הקודם, באזרחות.
בצבאות מסוימים ישנה טירונות נפרדת עבור חוגרים, חיילים שאינם קצינים, וטירונות עבור חניכים המיועדים להתמנות כקצינים.
בצבאות אחרים הטירונות אחידה לכל המתגייסים, ורק בהמשך השירות הצבאי נקבע האם החייל ימשיך למסלול קצונה.
הטירונות עשויה להיות שונה גם עבור מסלולי שירות נוספים, כמו טירונות לחיילים המיועדים למסלול קרבי לעומת טירונות לחיילים שנועדו להיות בדרגים עורפיים, וכן טירונות נפרדת לכל אחד מהענפים והחילות של הכוחות המזוינים.
האימונים הבסיסיים שונים ממדינה ומדינה, באופן טבעי.
הטירונות במדינות שבהם אין גיוס חובה שונה מהטירונות של מגויסי חובה, וישנו הבדל בין טירונות שנועדה להכשיר חיילים שישרתו ביחידות בהן נדרש כושר גופני גבוה לבין טירונות המיועדת לחיילים המיועדים לשרת ביחידות שבהן הדגש הוא על כישורים טכניים גבוהים.
עם זאת, ניתן לסמן כמה מרכיבים עיקריים המשותפים לרוב הצבאות.
בדרך כלל עוברים המועמדים לגיוס מבדקים ומיונים, שנועדו לסווג אותם על פי סוג הבריאות, כישורים טכניים, מיומנויות קוגניטיביות ועוד.
בהתאם לסיווג שנקבע מזומנים המתגייסים למסלול טירונות מתאים.
בכמה מדינות נעשה חלק מהמיון במהלך הטירונות ולא לפניה.
בצבאות רבים מתקיימים אימוני הטירונות בבסיסים ייחודיים, ולאחר הטירונות ממוינים החיילים ליחידותיהם, אך בצבאות אחרים מגויסים החיילים החדשים ישירות ליחידות האם שלהם ושם עוברים את הטירונות.
בדרך כלל אורכת הטירונות חודשיים או שלושה.
ישנם צבאות שבהם מתגייסים כל החיילים כחוגרים, ובמהלך הטירונות והאימון המתקדם שלאחריה מאותרים חיילים המתאימים לתפקידי פיקוד כמש"קים וכקצינים.
בצבאות אחרים מאותרים המיועדים לקצונה עוד לפני השירות.
מועמדים אלה עוברים את הטירונות ואת מסלול ההכשרה לקצונה בנפרד מהחוגרים.
מרכיבי הטירונות משתנים בין הצבאות השונים, אך ישנם מרכיבים משותפים, ובהם:
אימוני נשק בנשק קל - רובי סער, רימוני יד, ולעיתים גם מקלעים, ועוד;
היכרות עם הצבא (דרגות, מבנה, פקודות וכדומה).
אימון בסיסי לטירונים המגויסים לזרועות הים או האוויר יכלול מרכיבים ייחודיים לזרועות אלו, כמו ימאות, כיבוי אש, בקרת נזקים, ועוד.
אימון למגויסים המאותרים כפרחי קצונה יכלול מרכיבים כלימוד היסטוריה צבאית וטקטיקה, שיעורי מנהיגות, וכדומה.
שלב הטירונות בהכשרה הצבאית הוא למעשה תוכנית אימונים אינטנסיבית הנמשכת מספר שבועות או מספר חודשים, ומטרתה להעביר את המגויס ממצבו הקודם, כאזרח, למצב חדש ושונה, כחייל, על כל הנורמות החברתיות הנגזרות מכך, ולהרגיל אותו למלא את המשימות החיוניות הנדרשות בכוחות צבאיים.
כאמור, מטרת הטירונות היא להעביר את הטירונים חיברות שיסגל אותם לנורמות ולמאפיינים של חיי הצבא.
בדרך זו ניתן להכשיר את החיילים למצבים עתידיים בהם ימלאו כל פקודה שתינתן להם, יסכנו את חייהם ויהרגו את אויביהם בקרב.
הטירונות כוללת שימוש נרחב באמצעים פסיכולוגיים, הכוללים התניה קלאסית, התניה אופרנטית וחיקוי.
הטירונים נדרשים לביטול עצמי מסוים למען טובת המסגרת הרחבה יותר אליה הם שייכים, וזאת מכיוון שארגונים צבאיים מעמידים את חבריהם במצבים שאינם קיימים במציאות האזרחית.
מהטירונים החדשים נשללת החירות; זכותם לצאת מתחומי המחנה הצבאי שבו הם נמצאים נאסרת או לכל הפחות מוגבלת מאוד.
לכל המגויסים ניתנת זהות אחידה והזהות האישית מוגבלת מאד: שערם מגולח או מסופר בתספורת קצרה מאוד, לכולם מנופקים מדים אחידים וניתן לכולם מספר אישי.
הם משוכנים במגורים שבהם יש מעט מאוד פרטיות, לעיתים קרובות לא נעשה שימוש בשם הפרטי אלא בשם משפחה בלבד, וכל גילוי של ביטוי אישי מוגבל ומצומצם מאוד: בחיל הנחתים האמריקאי, למשל, לטירונים אסור להתייחס לעצמם בכינויי גוף ("אני", "הוא") אלא בכינויים "הטירון הזה", "הטירון ההוא" וכולי.
סדר יומם של הטירונים נשלט ומנוהל עד הפרטים הקטנים ביותר, כולל הדרך הנכונה לסידור המיטה, לצחצוח הנעליים, לסדר את חפציהם, וכיוצא בזה.
כל סטייה מסדר זה נענשת.
במהלך הטירונות עוברים הטירונים, כאמור, התניה, שנועדה לסגל אותם לנורמות הצבאיות.
הטירונים מורגלים לציית לפקודות במהירות, ללא היסוס וללא מחשבה, ולפעול על פי תרגולות המוקנות להם.
בצבאות רבים נשען התרגול על פרקטיקות שמקורן עוד במאה ה-18, בהן הורגלו החיילים לצעוד במבנה מורכב ולמלא הוראות במהירות וללא היסוס.
הצעדה נתפסת כמרכיב חשוב לגיבוש גאוות יחידה ולכידות וכבסיס לתנועה מסודרת של היחידה ולחימה בשדה הקרב.
במהלך הטירונות מופעלים על הטירונים גורמי לחץ רבים, ללא הפסקה.
שינה, מזון ומחסה נמנעים או מצומצמים מאד; בטירונים מוטחים עלבונות אישיים, ולעיתים מופעלת כלפיהם תוקפנות פיזית או פקודות הגורמות להם השפלה.
האווירה הנוצרת גורמת לטירונים להטמיע ולהפנים את הנורמות הצבאיות ללא הזדמנות לשקול אותן, לבקר ולבחון אותן.
הטלת עונשים קולקטיביים כשגרה, על קבוצת חיילים שבאה מרקע אזרחי שבו האינדיבידואליזם הוא ערך מרכזי, מגבשת את הקונפורמיות של קבוצת החיילים ומרתיעה חיילים בודדים מגילויים של עצמאות.
הלחץ החברתי גורם לכך שהקבוצה אחראית על מעשיו של כל אחד מהחברים בה.
הלחץ על הקבוצה יוצר במקביל גיבוש חברתי ונאמנות הדדית חזקה, שונה במהותה מקשרי ידידות שהכירו בחיים האזרחיים.
גיבוש חברתי זה מסיע ליחידים להתגבר על המעצורים הנפשיים שעלולים להיות ליחיד בעת קרב.
חלק מהחיברות שעוברים הטירונים עוסק בגיבוש זהות צבאית מקצועית, שהטירונים מוכוונים להיות גאים בה, ובפרט בזהות היחידתית.
סיפורי מורשת קרב וסמלים שונים (כמו תג יחידה, סיכות, תגים ואמצעי זיהוי אחרים המציינים השתייכות ליחידה, כומתה או כובע, וכדומה) מחזקים את תחושת הטירונים בדבר עליונות היחידה אליה הם משתייכים, לעומת יחידות, זרועות או ענפים אחרים בצבא, וגם לעומת החיים האזרחיים.
אימוני הטירונות מעודדים אגרסיביות אצל החניכים, במיוחד כאלה המיועדים ליחידות קרביות.
דוגמה לעידוד אגרסיביות הוא אימון בכידוני רובה או קרבות אגרוף בין טירונים.
הטירונים לומדים את יסודות המקצועות הצבאיים, ובכלל זה ירי ותפעול נשק חם, שדאות, עזרה ראשונה, ועוד.
דגש חשוב ניתן על פיתוח הכושר הגופני, תהליך שנעשה בצורה מדורגת כדי לא לגרום לפציעות.
במסלולי טירונות שונים, בעיקר קרביים, ישנה נשירה של חניכים מן המסלול.
הסיבות לנשירה יכולות להיות יזומות על ידי סגל ההדרכה, בעיקר בשל בעיות משמעת ביצועים נמוכים ואי-התאמה אישית או חברתית, על פי סטנדרטים הנקבעים לכל יחידה.
טירונים אחרים נאלצים לפרוש בשל פציעות.
במסלולי אימונים התנדבותיים יכולים הטירונים להחליט מרצונם על פרישה מן המסלול.
סיום הטירונות מצוין בדרך כלל בטקס צבאי, בו יכולים להיות נוכחים קרוביהם וחבריהם של הטירונים.
הטקס נערך בדרך כלל בנוכחות קצינים בכירים, וכלל לעיתים קרובות מצעד חגיגי של הטירונים.
בהתאם ליחידה או לזרוע הצבאית בה משרתים החניכים יישלחו מסיימי הטירונות לקורסי המשך שונים.
טירגארטן הוא פארק גדול הממוקם ברובע טירגארטן של העיר ברלין, בירת גרמניה.
הפארק ממוקם דרומית לנהר השפרה, והוא גדול מעט יותר מההייד פארק שבלונדון.
משמעות שמו של הפארק בגרמנית הוא "גן חיות", שכן הפארק גובל בגן החיות העירוני של ברלין (Zoologischer Garten) בעבר היה הפארק אזור ציד של האלקטורים של ברנדנבורג.
הפארק תוכנן בשנות ה-30 של המאה ה-19 על ידי מעצב הנוף פטר יוזף לנה.
בתוך הפארק אגמים ושבילים רבים, יערות קטנים ואזורי דשא ופרחים והוא גובל בשער ברנדנבורג במזרחו.
במרכז הפארק נמצאת כיכר "הכוכב הגדול" (Großer Stern), ובאמצעה עמוד הניצחון של ברלין (Siegessäule).
בחלקו הצפוני של הפארק נמצא בית תרבויות העולם (Haus der Kultur der Welten).
את הפארק חוצה רחוב 17 ביוני (Straße des 17. Juni), המקשר בין שער ברנדנבורג וכיכר הכוכב הגדול, ברחוב עוברות תהלוכות ופסטיבלים רבים, הידוע בהם הוא מצעד האהבה השנתי (Love Parade).
פארק טירגארטן נפגע קשות במהלך מלחמת העולם השנייה, במיוחד בלחימה העזה סביב ברלין בשנה האחרונה למלחמה, וגם סבל בצורה דרמטית בעקבות המלחמה.
אל מול מחסור חריף בפחם בחורף 1945/6 כרתו הברלינאים את מה שנשאר מעצי הפארק כדלק, וכמעט כיערו את כל האזור.
פארק טירגארטן הוקם מחדש עם עצים משנת 1949, בעיקר הודות לתרומות רבות של עצים מרחבי גרמניה.
בסמוך לפארק ממוקמים המשרדים החדשים של קנצלר גרמניה והבניין הרייכסטאג – הפרלמנט הגרמני.
הפארק מוזכר רבות בכתבי וולטר בנימין.
טירולאן איירווייז (Tyrolean Airways) הייתה חברת תעופה אוסטרית, אשר משנת 1998 היוותה את הזרוע האזורית של חברת התעופה הלאומית של אוסטריה, אוסטריאן איירליינס, ובשנת 2003 מותגה מחדש כ"אוסטריאן ארוז" (Austrian Arrows).
בסיסה הראשי של החברה שכן בנמל התעופה של העיר אינסברוק, אך למעשה יצאו רוב טיסותיה מנמל התעופה הבינלאומי וינה-שווכאט.
החברה נוסדה בשנת 1978 בשם טירולאן איירווייז, אשר החלה בהפעלת טיסות סדירות באפריל 1980 משדה התעופה קורשבל.
בשנת 1998 נרכשה החברה על ידי אוסטריאן איירליינס.
בשנת 2003 מותגה החברה מחדש בשם "אוסטריאן ארוז" וכל מטוסיה נצבעו בצבעי אוסטריאן איירליינס.
אף על פי שהחברה מוזגה למעשה עם אוסטריאן איירליינס, היא המשיכה להפעיל מספר טיסות מבסיסה באינסברוק תחת השם "טירולאן איירווייז".
ב-31 במרץ 2015 פורקה החברה ומוזגה לחברת האם, אוסטריאן איירליינס.
דגם מספר מטוסים תכולת מושבים (קונפיגורציה) הערותקנדאיר CRJ-20013DASH-8-3009DASH-8-40010פוקר 10015פוקר 709
טירונש דיבאבה קננה (באמהרית: ጥሩነሽ ዲባባ ቀነኒ; נולדה ב-1 ביוני 1985) היא אתלטית אתיופית, אלופה אולימפית בריצת 5000 מטר (בייג'ינג 2008) ופעמיים ברציפות בריצת 10000 מטר (בייג'ינג 2008 ולונדון 2012), אלופת העולם בעלת 5 מדליות זהב ושיאנית עולם (2008–2020) בריצת 5000 מטר.
באליפות העולם באתלטיקה שנערכה בפריז, צרפת בשנת 2003 זכתה דיבאבה במדליית זהב בריצת 5000 מטר בתוצאה של 14:51.72 דקות, לפני מרטה דומינגז מספרד (14:52.26 דקות) ואדית מאסאי מקניה (14:52.30 דקות).
באליפות העולם באתלטיקה שנערכה בהלסינקי, פינלנד בשנת 2005 זכתה דיבאבה בשתי מדליות זהב, בריצת 5000 מטר בשיא תחרות חדש של 14:38.59 דקות, לפני דפאר (14:39.54 דקות) ואחותה אג'גייהו דיבאבה (14:42.47 דקות) ובכך הגנה על תוארה ובריצת 10000 מטר בתוצאה של 30:24.02 דקות, לפני ברהן אדרה (30:25.41 דקות) ואג'גייהו (30:26.00 דקות).
הסיומת שלה, בריצת 10000 מטר הייתה מדהימה והיא סגרה את ה-400 מטר האחרונים בזמן של 58.33 שניות.
בשנת 2006 ניצחה דיבאבה ב-5 תחרויות מתוך 6 תחרויות של ליגת הזהב ובשישית סיימה במקום השני ולכן זכתה ב-83,333 $.
בתחרות ליגת הזהב שנערכה באוסלו, נורווגיה ביוני 2008 קבעה דיבאבה בריצת 5000 מטר שיא עולם חדש של 14:11.15 דקות, שיפור לשיא העולם של בת ארצה מסרט דפאר (14:16.63 דקות).
בתחרות שנערכה בלונדון ביולי 2009 קבעה דיבאבה את תוצאת השנה בעולם (14:33.65 דקות).
פציעה מנעה ממנה להשתתף באליפות העולם באתלטיקה 2009 שנערכה בברלין, גרמניה חודשיים לאחר מכן.
באולימפיאדת לונדון (2012) זכתה דיבאבה בשתי מדליות, זהב וארד.
מדליית זהב, בריצת 10000 מטר בפעם השנייה ברציפות בתוצאה של 30:20.75 דקות, לפני הקנייתיות סאלי קיפייגו (30:26.37 דקות) וויויאן צ'רויוט (30:30.44 דקות).
באליפות העולם שנערכת במוסקבה שברוסיה באוגוסט 2013 זכתה דיבאבה במדליית זהב, בריצת 10000 מטר בתוצאה של 30:43.34 שניות, לפני גלאדיס צ'רונו
באולימפיאדת ריו דה ז'ניירו (2016) זכתה דיבאבה במדליית ארד בריצת ה-10000 מטר בשיא אישי חדש של 29:42:56 דקות, אחרי אלמז איינה שקבעה שיא עולם חדש של 29:17.45 דקות וויויאן צ'רויוט שקבעה שיא קניה חדש של 29:32.53 דקות ולא הצליחה להגן על תוארה הכפול.
דיבאבה נשואה לסילשי סיהינה, פעמיים סגן אלוף אולימפי בריצת 10000 מטר (אתונה 2004 ובייג'ינג 2008).
אחותה הבוגרת, אג'גייהו דיבאבה, אף היא סגנית אלופה אולימפית בריצת 10000 מטר (אתונה 2004).
אחותה הצעירה גנזבה דיבאבה היא שיאנית העולם בריצת 1500 מטר.
טִירָה סְקוֹבִּי היא שחקנית קנדית.
התפרסמה לקהל הרחב בשל כיכובה בסדרת הדרמה "ריברדייל" בדמותה של פולי קופר.
סקובי נולדה ב-6 במאי 1995 בוונקובר שבקנדה, למשפחה ממוצא סקנדינבי.
סקובי החלה את הקריירה שלה בגיל 10, וקיבלה את התפקיד המרכזי הראשון שלה בשנת 2007, כששיחקה בסדרת הטלוויזיה האמריקאית-קנדית "Painkiller Jane".
סקובי הופיעה בתפקידים שוליים בעוד סרטים, סרטים קצרים וסדרות רבות, כשביניהן סדרת הטלוויזיה "החץ" והסרט "נשיקה בחצות".
בשנת 2014 שיחקה את דמותה של אליזבת' ברקלי בסרט הטלוויזיה "The Unauthorized Saved by the Bell Story".
בשנת 2017 החלה לשחק בסדרת הטלוויזיה האמריקאית "ריברדייל", בתפקיד של פולי קופר.
בין השנים 2017–2018 שיחקה בתפקיד משני בסדרת הטלוויזיה "עד עצם היום הזה".
בשנת 2018 שיחקה בסרט האימה-מסתורין "הקיץ של 84", ובסרט "נשיקה בחצות" לצד בלה ת'ורן.
בשנת 2020 החלה לגלם את דמותה של בטי ברודריק בצעירותה בסדרת המסתורין "ג'ון הנבל" בעונתה השנייה.
ב-14 באוגוסט 2017 התארסה סקובי לבן-זוגה ג'יימסון פארקר.
אחותה הקטנה של סקובי, אליסיה, היא גם שחקנית.
+שנהסרטתפקידהערות2012Girl in Progressג'יזבלסיפור חג המולד 2דרסיליה גוטארד2015Even Lambs Have Teethקייטי2017Prodigalsרנה2018הקיץ של 84ניקי קאזובהנשיקה בחצותזואי ק'ארמייקלעונת הניסיםברי2020שני לבבותסמנת'ה "סאם" פטרס
טיראסיל דנגדה (בתאית: ธีรศิลป์ แดงดา; נולד ב-6 ביוני 1988) הוא כדורגלן תאילנדי המשחק בעמדת החלוץ בקבוצת פאת'ום יונייטד.
טיראסיל התחיל את הקריירה שלו במכללת ת'ונבורי אליה הצטרף בגיל 15.
בעונת טיראסיל הצטרף לקבוצת בית הספר לאימונים טכנים.
בשנת טיראסיל חתם בראג'פראצ'ה מהליגה התאילנדית השנייה בעונה זו היה מלך שערי הקבוצה עם 9 שערים ב-18 משחקים.
בשנת טיראסיל חתם במואנגת'ונג יונייטד שקמה עונה קודם לכן, בעונה זו הבקיע 7 שערים, בישל 6 ועזר לקבוצה לעלות לליגת העל התאילנדית.
ב-25 ביולי 2007 טיראסיל יצא למבחנים במנצ'סטר סיטי.
לאחר שהרשים חתם בקבוצה ב-16 בנובמבר חתם על חוזה בקבוצה, אך עם זאת, לא הצליח להשיג אישור עבודה ולכן הושאל לגראסהופרס ציריך מליגת העל השווייצרית.
בסיום העונה, טיראסיל התקשה לקבל דקות משחק לאחר שקבוצת אבו דאבי קנתה את הקבוצה.
בשנת טיראסיל חזר למואנגת'ונג יונייטד.
ב-8 במרץ 2009 דנגדה ערך את הבכורה שלו בליגת העל התאילנדית בניצחון 0–3 נגד תאי פורט.
את העונה, טיראסיל סיים עם 7 שערים ועזר לקבוצתו לזכות באליפות.
ב-18 באוקטובר 2012 טיראסיל הבקיע ארבעה שערים בניצחון 1–8 נגד BBCU.
בסיום העונה, טיראסיל יצא למבחנים באתלטיקו מדריד וחטאפה וביוני טיראסיל עורר עניין אצל טרבזונספור.
ב-21 בפברואר 2014 סוכמה השאלתו של טיראסיל לאלמריה מליגת העל הספרדית בסיום העונה.
ב-23 באוגוסט 2014 טיראסיל ערך את הופעת הבכורה שלו בקבוצה בתיקו 1-1 נגד אספניול ובכך הפך לכדורגלן התאילנדי הראשון שמשחק בליגה זו.
ב-5 בדצמבר טיראסיל הבקיע את שער הבכורה שלו בקבוצה בניצחון 3–4 נגד ריאל בטיס.
ב-20 בדצמבר 2017 טיראסיל הושאל לסאנפרצ'ה הירושימה מליגת העל היפנית.
ב-1 בפברואר 2020, דנגדה חתם בשימיזו ס-פולסה מליגת העל היפנית.
בינואר , דנגדה חתם בפאת'ום יונייטד.
בצעירותו, טיראסיל שיחק בכל הנבחרות הצעירות של תאילנד.
ב-7 ביולי 2007 טיראסיל ערך את הופעת הבכורה שלו בנבחרת הבוגרת, בתיקו 1-1 נגד במסגרת גביע אסיה 2007.
ב-8 באוקטובר 2007 טיראסיל הבקיע את שער הבכורה שלו בנבחרת בניצחון 1–6 נגד .
טיראסיל השתתף עם הנבחרת במשחק ראווה נגד ברצלונה והבקיע את השער היחיד של הנבחרת.
ליגת העל התאילנדית: , , ,
מלך שערי ליגת העל התאילנדית:
כדורגלן השנה בליגת העל התאילנדית:
טיראניוס רוּפִֿינוֹס מאקוויליה (Tyrannius Rufinus; נולד בסביבות 344 מת בשנת 411, נקרא גם רופינוס או רופוס, טירניוס מאקוויליה, רוּפֿינוס מאקוויליה, רופינוס מקונקורדיה, וגם טיראנוס) היה היסטוריון נוצרי רומאי, נזיר הוגה דעות מאבות הכנסייה ומתורגמן מיוונית ללטינית של ספרי פילוסופיה וכתבי הנצרות הראשונים, ובייחוד את כתבי אוריגנס.
רופוס נולד בשנת 344 או 345, ביוליה קונקורדיה שליד אקוויליה באיטליה (כיום קונקורדיה סגיטריה לחוף הצפוני של הים האדריאטי) ככל הידוע להורים נוצרים.
בסביבות שנת 370 התגורר בקהילת נזירים באקוויליה שם פגש את המתעד וההיסטוריון הנוצרי הירונימוס (יהורם - ירום).
בסביבות 372 עבר לאלכסנדריה ולמד אצל דדימוס העיוור מורו של הירונימוס, ופגש במדבר את מקריוס הזקן.
ייתכן שעוד קודם לעזיבתו את איטליה הכיר את מלניה הזקנה - אלמנה נוצרייה רומאית אדוקה, והצטרף אליה כאשר זו עברה לארץ ישראל ועמה נזירים ואנשי כמורה אשר ברחו ממצרים עם התגברות רדיפות הוולנים האריאנים.
בשנת 380, הגיע איתה לירושלים, אך חי במנזר נפרד על הר הזיתים שמומן בידה, ושם הקדיש את זמנו בלימוד הגות יוונית בענייני אמונה, על פי מסורת לימודית שפותחה עוד במצרים.
עם הגעתו לירושלים הוסמך לכמורה בידי הגמון ירושלים יוחנן השני, שהכיר אותו עוד במצרים בהיותו במנזר בואדי אל נטרון.
שש שנים אחר כך, כשהירונימוס הגיע לבית לחם חודשה הידידות בין השניים, ושנים אחדות לאחר מכן הירונימוס הקים קהילת נזירים דומה לזו של טיראניוס על פי אותו הדגם, בסיועה של פאולה, התומכת שלו.
בעקבות שלילת דברי אוריגנס בידי אפיפניוס מסלמיס, שנאמרה על ידי אפיפניוס בעת ביקורו בירושלים בשנת 394, נפתחה מחלוקת קשה בין טיראניוס להירונימוס, ששינה את דעתו וסבר עתה שביקורתו של אפיפנס מוצדקת בניגוד לדעתו של ההגמון יוחנן השני, בו צידד טיראניוס.
הצדדים התפייסו כשלש שנים מאוחר יותר, לזמן מה.
בסתיו 397 טיראניוס יצא לרומא שם הייתה התעניינות גוברת בוויכוחי הנצרות מן המזרח, ופרסם את תרגומו הלטיני "הגנת פמפֿילוס על אוריגנס" ובשנתיים שלאחר מכן את פרי-ארכיון (העקרונות) של פמפילוס.
בהקדמה כתב שהירונימוס הוא מעריצו של אוריגנס, ותרגם חלק מכתביו בעבר.
מילים אלו עוררו את הירונימוס לכתוב הכחשה חריפה, וסדרת חוברות תגובה נכתבו על ידי שני הצדדים הנצים: המלחמה ברופינוס, נגד ירום, ונגד רופינוס.
לבקשת האפיפיור אנסטסיוס הראשון (הוא תאופילוס מאלכסנדריה ) הוא זומן לרומא בסביבות שנת 400 לאשרור אמונתו, אך במקום זאת הגיב באמצעות חוברת כתובה: אפולוגיא פרו פידה סואה.
האפיפיור בתשובתו גינה את דברי אוריגנס, אך לא הכריז על רופינוס ככופר.
עם זאת, לדברי הרשומות הנוצריות (דקרטום גלסיאי 20), דבריו מאז נתקבלו בחשדנות.
במשך רוב העשור הראשון של המאה החמישית רופינוס תרגם את אוריגנס, על ארבעת חומשי התורה הראשונים, על ספר תהלים, שיר השירים ושמואל.
תרגומו בסביבות שנת 406 לפירוש אוריגנס על האיגרת אל הרומאים שבברית החדשה, עורר מחדש דיון בעניין הבחירה החפשית, שהחל כעשור קודם, ותוך זמן קצר היה למרכזו של המחלוקת בין אוגוסטין ופלגיוס.
לבקשת ההגמון כרומטיוס מאקוויליה, רופינוס תרגם את תולדות הכנסייה של אוסביוס בשנת 401, כמענה לגלי פעולות האיבה בעקבות הפלישות הגותיות לאיטליה.
הוא תמצת את הכרך העשירי והוסיף אותו לכרך התשיעי, שינה כמה מהכתובים והוסיף גם שני כרכים משלו, כפי הנראה לפי הזמנה, או במגמה להתאים את הכתוב לקהל המקומי.
בין השנים 397–408 הוא שב לחיות באיטליה, כנראה באקוויליה.
בשנת 408 היה במנזר פינתום (אולי בקמפניה) לאחר פלישת אלריק מלך הויזיגוטים לצפון איטליה.
בשנת 410, בשעה שאלריק כבש ובזז את רומא, ברח לסיציליה, יחד עם מלניה הצעירה, שם מת בשנת 411.
הערות על מעשה השליחים - המעיד על הבנת ספר זה ותרגומו במאה הרביעים באיטליה.
הגנה על דבריו נגד התקפות הירונימוס - בנספח לספרו הגנה על דברי פמפילוס מקיסריה.
הגנה נגד טענות כתבי הירונימוס - Apologia s.
יש להעיר שלאורך השנים חלו זיופים במהדורות השונות.
כתב תגובה עבור אנסטסיוס, הגמון רומא - כולל קורות חיים של 33 נזירים במדבר ניטריאן.
בעבר ראו ברופינוס מאקוויליה כסופר הכותב את הספר אנטי-אוריגניסאי, אך כיום מייחסים אותו לרופינוס הסורי.
תולדות הכנסייה של אוסביוס מקיסריה
על ספר זה הוסיף את תולדות התקופה מהקיסר קונסטנטינוס הראשון ועד מות הקיסר תאודוסיוס הראשון בשנת 395. הספר פורסם בשנת 402 או 403 לספירה.
דרשות אוריגנס על האיגרת אל הרומאים, על בראשית, שמות, ויקרא, ובמדבר, על תהלים ושיר השירים.
בעקבות תרגומיו, הירונימוס כתב תרגומים ופרשנות משלו, בנוסף לשלש חוברות שכתב במסגרת הוויכוח עם רופינוס.
ידוע על תרגום של הירונימוס לספר העקרונות (De Principiis) של אוריגנס, אך תרגום זה אבד עם הזמן.
מוסד הנזירות, ודרשות בזיליוס הגדול מקיסריה
דרשות אוריגנס (בראשית, ויקרא, במדבר, יהושע, מלכים, שיר השירים, ובברית החדשה האיגרת אל הרומאים)
הספרון מאת גרגוריוס מנזיאנזוס שבקפדוקיה
תוכיחות סיקסטוס - הוגה דעות יווני לא ידוע
תוכיחות אבגריוס פונטיקוס (כומר מקונסטנטינופוליס בשנת 383 הצטרף למנזר של רופינוס בירושלים)
התגלויות קלמנס - על פטר הקדוש ועל טיטוס פלביוס קלמנס ובן דודו האפיפיור קלמנס הראשון (המקור היווני אבד)
קנון פסחאליס - תורת הפסח על חישוב זמן הפסח במחזוריות של 19 שנה מאת אנטוליוס מלאודיקיה (הספר פורסם עם כמה חוברות לימודים על חישובי חשבון פשוט)
"ההתגשמות הייתה בטבע השמימי הקדוש של בן האל כמו חכה (וו) המוסתרת בתוך גופו (תחת עור האדם), והמושכת את נסיך העולם הזה אל מבחן, בו הבן יתן את בשרו כפתיון, והרוח השמימית הקדושה השוכבת תחתיו תתפוש בו ותעמידו...
...כמו דג, הניצוד ואינו יכול להשתחרר מן החכה, אשר נמשה מן המים והיה למאכל אדם, כך ראה הוא שבכוחו להמית, את מראה גופו של ישו אשר מת בלי לדעת ולהכיר בחכה הקדושה שארבה לו בתוך גופו (תחת עורו).
שערי גהנום נשברו והוא נמשך מן הבור, כפי שהוא, והיה למאכל לאחרים."
בתרגומי הכתבים היווניים הביא באחת את הוגי הנצרות שבמזרח אל הנצרות המערבית.
ואבות הכנסייה שברומא ציטטו רבות מתוך תרגומיו, וכך גם מנהיגי הכנסייה בהמשך כדומיניק ולרסי וכך וז'אק פאול מיגנה.
טירה רדופה הוא סרט אימה קומי משפחתי אמריקאי שבוים על ידי ג'סטין סימיין על פי תסריט מאת קייטי דיפולד.
בסרט מככבים לקית' סטנפילד, טיפאני האדיש, אוון וילסון, דני דה ויטו, רוזריו דוסון, דן לוי, ג'יימי לי קרטיס וג'ארד לטו.
סרט זה הוא העיבוד הקולנועי השני המבוסס על מתקן השעשועים "הטירה המכושפת", לאחר סרט באותו השם שעלה לאקרנים בשנת 2003. בסרט, מגייסים אם ובנה את עזרתם של ארבעה מומחים לעל-טבעי על מנת לסייע להם לגרש את רוחות הרפאים הרודפים את האחוזה שזה עתה קנו.
פיתוחו של אתחול מחודש על בסיס "הטירה המכושפת" החל ביולי 2010, תחת ניהולו של גיירמו דל טורו, שהופקד על פיתוח האתחול כתסריטאי ומפיק.
ביולי 2013, נמסר כי דל טורו זב את הפקת הסרט.
לאחר שנותר בגיהנום הפיתוח למשך שנים רבות, הכריזה "חברת וולט דיסני" רשמית על הפקת הסרט באוגוסט 2020, ונמסר כי על כתיבת תסריט חדש לסרט תופקד דיפולד.
ביולי 2021, נמסר כי על בימוי הסרט יופקד סימיין.
צילומי הסרט התקיימו מאמצע אוקטובר 2021 עד לשלהי פברואר 2022.
בכורת הסרט התקיימה בפארק דיסנילנד שבאנהיים, קליפורניה, ב-15 ביולי 2023, והוא עתיד לעלות לאקרנים בארצות הברית ב-28 ביולי 2023; בישראל, עלה הסרט לעלות לאקרנים יום קודם לכן.
בן מתיאס, אסטרופיזיקאי שפיתח מצלמה מיוחדת לזיהוי חומר אפל, פוגש ומתחתן עם אליסה, מדריכת טיולי רפאים, ומתלהב מאמונתה בעל-טבעי.
לאחר שאליסה מתה בתאונת דרכים, בן מוותר על הקריירה שלו וממשיך לנהל את סיורי הרפאים שלה.
שנים לאחר מכן, האם החד-הורית גבי ובנה טראוויס רוכשים ועוברים להשתכן באחוזת גרייסי, במטרה להפוך אותה לבית הארחה, אך מגלים שהיא רדופת רוחות רפאים.
את בן מבקר הכומר ומגרש השדים האב קנט, השוכר אותו לצלם את רוחות הרפאים.
בן הסקפטי מסרב להיענות למשימה, עד שהוא שב לביתו רדוף על ידי רוחו של ימאי שמאלץ אותו לחזור לאחוזה.
בן לומד שגם גבי, טראוויס וקנט נפלו קורבן לרדיפות שאילצו אותם להישאר באחוזה.
בן וקנט מגייסים את הרייט, מדיומית, שלה יכולות תקשור אמיתיות, וגונבים את שרטוטי האחוזה מפרופסור ברוס דייוויס, היסטוריון המתמחה בבתים רדופים.
הקבוצה מוצאת חדר סיאנס נסתר והרייט מצליחה ליצור קשר עם רוחו של ויליאם גרייסי, בעליה הקודמים של האחוזה, שמורה להם ליצור קשר עם המדיומית האגדית מאדאם ליאוטה.
בניסיון לעשות זאת, ישות מסתורית מאלצת את הרייט לצאת מהבית.
ברוס מגיע לאחוזה זמן קצר לאחר מכן והופך גם לרדוף רוחות.
בלית ברירה, הקבוצה נשארת באחוזה, שם הם ממשיכים לחפש את רוחה של ליאוטה.
בן נכנס לעליית הגג שם הוא נתקל בכלת רפאים ומוצא תיבת מטען נעולה, שבתוכו הם מוצאים את כדור הבדולח שבו שוכנת ליאוטה.
הרייט מנסה לבצע הקרנה חוץ-גופית על מנת לקבל תשובות נוספות, אך בטעות מגרשת את בן מגופו, והלה מגלה את גרייסי ואת הישות המרושעת, רוח קופסת-הכובעים.
בבוקר המחרת, ברוס ובן נוסעים אל אמן סקיצות שמצייר את רוח קופסת-הכובעים ומביא לזיהויו כאליסטר קראמפ, יורש עשיר שהרג את חבריו מתוך נקמה לפני שראשו נערף.
קראמפ ממשיך לנעול את האחוזה, אך בן, קנט וטראוויס מצליחים להימלט ומוצאים את אחוזת קראמפ, שהפכה מאז לאתר היסטורי, ולומדים מרוחו של הימאי שקראמפ זקוק למישהו שיוותר ברצון על חייו ויהפוך לרוח האלף של האחוזה על מנת להימלט ממנה.
טראוויס מוצא את כובעו של קראמפ, שבו הם יכולים להשתמש כחלק מטקס לגירוש רוחו של קראמפ בחזרה לעולם הבא.
השלושה שבים לאחוזה, שם בן וקנט מצילים את גבי, הרייט וברוס, אך קראמפ שורף את הכובע וזומם לנצל את צערו של טראוויס על אובדן אביו במטרה להעבירו לצדו.
בן מוצא את טראוויס ומצליח לשכנע אותו להרפות מצערו על אביו בעוד שהם וגבי מתעמתים עם קראמפ בבית הקברות.
בן משלים עם אובדנה של אליסה, קנט מצליח לשכנע את רוחות הרפאים לבגוד בקראמפ ולאחד כוחות איתם, וברוס מוסר חלק מהכובע להרייט, שמשתמשת בלחש של ליאוטה על מנת לגרש את קראמפ.
הרוחות מחליטות להישאר כולן באחוזה ולחיות בהרמוניה עם גבי וטראוויס.
הרייט מחזירה לעצמה את ביטחונה העצמי ביכולותיה המנטליות, קנט עובר הסמכה על מנת לשמש ככומר אמיתי, ברוס שומר על חברויותיו החדשות עם חברי הקבוצה, ובן חוזר ללמד ומאמץ חתול רחוב בשם "טייטר טוט", מחווה לאהבתה של אשתו לחטיף באותו השם.
בכל ליל כל הקדושים, מתאחדת הקבוצה למסיבה באחוזה יחד עם רוחות הרפאים.
לקית' סטנפילד – בן מתיאס, מדריך טיולים המתמחה בתיירות על-טבעית.
טיפאני האדיש – הרייט, מדיומית.
אוון וילסון – קנט, כומר.
במהלך הסרט התגלה ככומר מתחזה ובסוף הסרט הוסמך לכומר אמיתי.
דני דה ויטו – ברוס, היסטוריון ומרצה להיסטוריה.
רוזריו דוסון – גבי, אם חד-הורית הרוכשת אחוזה רדופת רוחות רפאים/
דילון – טראוויס, בנה של גבי.
ג'יימי לי קרטיס – מאדאם ליאוטה
ג'ארד לטו – רוח קופסת-הכובעים
וינונה ריידר – פאט, מדריכת טיולים בניו אורלינס.
חסן מינאג' – אמן סקיצות העובד המשטרה המקומית.
צ'ריטי ג'ורדן – אליסה, אשתו המנוחה של בן.
ביולי 2010, נמסר לראשונה כי "חברת וולט דיסני" שוקדת על פיתוח עיבוד מחודש המבוסס על מתקן השעשועים "הטירה המכושפת", אותו יביים, יכתוב ויפיק הקולנוען גיירמו דל טורו.
דל טורו הצהיר כי הסרט לא יתקיים בעולם האמיתי, אלא במדד ריאליסטי-מאגי, ובנוסף חשף כי דמותו של רוח קופסת-הכובעים תשמש כאחת הדמויות הראשיות והצהיר כי הסרט יהיה "מפחיד ומהנה בו זמנית", אך יתייחס ברצינות לאלמנטי האימה השזורים בעלילתו.
ביוני 2011, נמסר על הצטרפותו של ג'ייסון סורל, מנכ"ל "דיסניוורלד", להפקת הסרט כיועץ יצירתי.
באוגוסט 2012, נמסר כי דל טורו מסר לאולפנים את טיוטת התסריט הסופית שלו, שנכתבה תחת סיווג צפייה "PG-13".
עם זאת, ביולי 2013, הודיע דל טורו כי לא יהיה אמון יותר על בימוי הסרט, אם כי יישאר כתסריטאי-שותף ומפיק בפועל.
באפריל 2015, נמסר על ניהול מגעים מצד ראיין גוסלינג על תפקיד בסרט, בעוד שעל כתיבת התסריט החדש הופקד התסריטאי די.
בספטמבר 2016, נמסר על הצטרפותו של המפיק בריגהם טיילור לצוות ההפקה.
באוגוסט 2020, נמסר כי התסריטאית קייטי דיפולד תופקד על כתיבת תסריט חדש לסרט, לאחר שהוחלט כי תסריטו של דל טורו מפחיד מדי עבור צופים צעירים.
עוד נמסר כי הסרט יופק על ידי דן לין וג'ונתן איריך, וכי הוא יופק בשיתוף פעולה בין "אולפני וולט דיסני" ולחברת ההפקות "Rideback".
באפריל 2021, נמסר על ניהול מגעים מצד ג'סטין סימיין על בימוי הסרט, וביולי 2021, אושר רשמית כי הוא יופקד על מלאכת הבימוי.
בנוסף לדיפולד, לכתיבת התסריט תרמו גם בריאן קוגמן, דל טורו, דה וינסנטיס, מיקה פיצרמן-בלו, נואה הרפסטר, ג'סטין היית', ג'ף נתנזון, מתיו רובינס, סימיין, סטיבן תומפסון וכריס וייץ.
מעצב ההפקה, דארן גילפורד, חשף כי צוות ההפקה ערך סיור לאחר שעות העבודה במתקן "הטירה המכושפת" שבפארק "דיסניוורלד", במטרה להעתיק את הפרטים מהמתקן לסטים בצורה המדויקת ביותר ככל האפשר.
בין החודשים יולי 2021 לאוקטובר 2021, נמסר על ליהוקם של טיפאני האדיש, לקית' סטנפילד, אוון וילסון, רוזריו דוסון ודני דה ויטו לצוות השחקנים.
ביולי 2022, נחשף ליהוקם של ג'יימי לי קרטיס וג'ארד לטו לצוות השחקנים; ובמסגרת פאנל לקידום הסרט שהתקיים בכנס ה-D23 Expo 2022, נחשף כי לסרט לוהקו וינונה ריידר, דן לוי וחסן מינאג'.
צילומי הסרט החלו ב-4 באוקטובר 2021, בניו אורלינס, לואיזיאנה ובאטלנטה, ג'ורג'יה; ונמשכו עד לשלהי פברואר 2022. בנוסף, התקיימו חלק מצילומי הסרט גם באולפני טרילית.
על האפקטים החזותיים עבור הסרט הופקדו החברות "DNEG" ו-"Industrial Light & Magic".
על הלחנת הפסקול עבור הסרט הופקד המלחין קריס באוורס.
בכורת הסרט התקיימה בפארק דיסנילנד שבאנהיים, קליפורניה, ב-15 ביולי 2023. בעקבות שביתת גילדת שחקני הקולנוע, הטלוויזיה והקול האמריקאית, נבצר מחברי צוות השחקנים של הסרט להשתתף באירוע; ובמקום זאת, צעדו שלל גיבורי ונבלי דיסני מתוך הפארק, כולל מיקי מאוס, מיני מאוס, מליפיסנט, קרואלה דה ויל, והמלכה הרעה על השטיח האדום.
הסרט עתיד לעלות לאקרנים בארצות הברית ב-28 ביולי 2023 במהדורות 4DX ו-Dolby Cinema; ובישראל, יום לפני-כן.
במקור, התעתד הסרט לעלות לאקרנים ב-10 במרץ 2023, ולאחר מכן ב-11 באוגוסט 2023.
הסרט צפוי לעלות ב-4 באוקטובר 2023 בדיסני+.
פרסקטגוריהתוצאהפרס סאטורןסרט הפנטזיה הטוב ביותר
טִירוּבַלַּה (במלאיאלאם: തിരുവല്ല) היא עיר בנפה בעלת אותו שם, במחוז פאטהנאמטהיטטה במדינת קרלה, הודו.
העיר מתפרסת על שטח של 27.94 קילומטרים רבועים.
היא שוכנת על גדות הנהר פמבה ונהר מנמלה, היא אזור יבשתי המוקף נחלים ונהרות.
טירובלה ידועה כ"ארץ ההודים שאינם תושביה" יש בה רכוז גבוהה של הודים זרים.
היא נחשבת כבירת המסחר והפיננסים של המחוז בשל הפעילות הכלכלית הרבה המתקיימת בה.
קבוצת הגיל שמעל גיל 40 מהווה כמעט 54% מאוכלוסיית העיר.
טירובלה מפורסמת גם בריקודי הקתקאלי Kathakali הפולחניים, שמתקיימים במקדש Sreevallabha כמעט כל יום בשנה.
ארמון נדופורם ליד טירובלה שייך למשפחת המלוכה Valluvanad , אשר במקור היו שליטי אנגדיפורם במחוז מלאפורם בימינו.
טירובלה משתרעת על שטח של 27.94 קילומטרים רבועים.
בשנת 2011 אוכלוסיית העיר הייתה 52,883 תושבים.
הגברים בעיר מהווים 48% מהאוכלוסיית העיר והנשים 52%.
האוכלוסייה שמתחת לגיל 6 שנים מהווה 5% מאוכלסיית טירובלה.
העיר נאבקת באוכלוסייה המזדקנת שמעל גיל 65. התמ"ג של העיר לנפש הוא 10,455 דולר.
בטירובלה ישנה קהילה הודית גדולה שחבריה אינם אזרחי הודו (הם ילידי משפחות הודיות, החיות מחוץ להודו).
מסורת עתיקה מספרת שהשם טירובלה Thiruvalla נובע מצמד המילים "Vala Vaay", על שם הנהר Manimala שהיה ידוע בשם Vallayār בימי קדם.